Kelb il-baħar intlemaħ minn sajjied fl-inħawi ta' Filfla fis-sigħat bikrin tal-Ħadd filgħodu. Il-kelb il-baħar li ntlemaħ huwa tar-razza blue shark, bil-Malti: il-ħuta l-kaħla. Dan il-kelb il-baħar mhux perikoluż għall-bniedem. Il-filmat ittella' fuq Facebook mill-eks membru parlamentari Laburista Bertu Pace iżda oriġinarjament ittieħed minn Bradley Pace. Bongu…gie jghid hello.Video taken by friend Bradley Pace Posted by Bertu Pace on Saturday, August 14, 2021 F'kumment ma' Newsbook.com.mt , Jason Pace, missier Bradley, qal li kienet esperjenza sabiħa li raw il-kelb il-baħar speċjalment minħabba l-kobor tiegħu u peress li hu rari li naraw xi ħaġa simili. Hu kompla jgħid li wieħed għandu japprezza aktar in-natura u li l-baħar hu d-dar naturali ta' speċi bħal ma huma l-klieb il-baħar. Il-kelb il-baħar intlemaħ madwar tliet mili 'l barra minn Filfla, u seba' mili bogħod mill-art. .td_uid_3_6119114682e42_rand.td-a-rec-img{text-align:left}.td_uid_3_6119114682e42_rand.td-a-rec-img img{margin:0 auto 0 0}